Kuopion museot

Laskiainen Korttelimuseossa 11.2. ja 13.2.
2024-02-13 10:00 - 15:00 (Europe/Helsinki) | Korttelimuseo, Kirkkokatu 22, Kuopio, 70100
Sinulla on mahdollisuus tutustua aitoon kehräämiseen Korttelimuseon Kutojan tuvassa sunnuntaina 11.2. ja tiistaina 13.2. museon aukioloaikana klo 10-15.
Mistä kaikesta lankaa voikaan tehdä?
Mukaan pääsymaksun hinnalla.

Pihalla myös mahdollisuus ulkoleikkeihin!

Puuhapaja: Ystävänpäiväkaramelli
2024-02-14 10:00 - 16:00 | Kuopion museo
Kauniiseen kääreeseen sujautettuja karamelleja oli tapana jakaa muistoksi häissä, ristiäisissä ja hautajaisissa jokaiselle vieraalle kotiin vietäväksi vielä 1930-luvulla. Tästä perinteestä inspiroituneena Kuopion museon puuhapajassa askarrellaan ystävänpäivänä 14.2. klo 10–16 Ystävänkaramelleja – tule tekemään oma karamellisi joko yksin tai yhdessä ystävän kanssa!
Työpajamaksu 3 €/karamelli.

Kantin Kestävä Keskiviikko: OMPELUSEURAT toppavaatteiden korjaus
2024-02-14 16:30 - 19:00 | Kuopion museo
Tule korjaamaan rikkinäisiä toppatakkeja ja -housuja ompelukoneella tai käsin. Harjoitellaan yhdessä, korjausaktiivit neuvovat korjaamisen alkuun. Teemasta riippumatta voit tulla kaikenlaisten korjaustöiden kanssa.
Maksuttomaan pajaan saa tulla ilman ennakkoilmoittautumista oman aikataulun mukaan. Paikan päältä löytyy paikkakankaita, lankoja ym. korjaamiseen. Voit tuoda kiertoon myös omia materiaaleja.
Korjaaminen kannattaa aina!
(Ohjelmamuutokset ja täydennykset mahdollisia!)
************
Kantin Kestävä Keskiviikko on paikka opetella yhdessä kulutuksen vähentämistä arjessa. Miten kunnostaa tai pitää huolta jo olemassa olevista vaatteista, esineistä tai rakennuksista? Tiedon ja kokemusten lisäksi aiheita lähestytään tekemisen ja taiteen keinoin.
Kantin Kestävä Keskiviikko järjestetään vaihtuvilla sisällöillä pääsääntöisesti joka kuun ensimmäinen keskiviikko klo 16.30 alkaen Kuopion museon monitoimitilassa. Luentokerroilla eri aihepiirien asiantuntijat tarjoavat vinkkejä ja neuvontaa kestävämpien ratkaisujen ja ilmastotekojen toteuttamiseen. OMPELUSEURAT luo omalla vuorollaan Kanttiin korjausolohuoneen, johon jokainen voi tulla korjaamaan rikkinäisiä tekstiilejä ja nauttimaan vaihtuvista taidesisällöistä. Vietetään yhdessä aikaa kuluttamisen sijaan korjaten ja opitaan toisiltamme. Vapaaehtoiset aktiivit neuvovat jokaiselle taitojen mukaisen korjaustyylin.
Kuopion kaupunginkirjaston koostaman vinkkilistan avulla kirjastosta voi lainata lisää kutakin aihetta käsittelevää kirjallisuutta. Esillä olleista kirjoista on pääkirjastolla pieni näyttely tapahtumakeskiviikon jälkeen.
Tapahtumiin on vapaa pääsy. (Mahdolliset luentosisällöt striimataan Kuopion museon Youtube-kanavalle.)
Kantti on tiedon, tarinoiden ja ihmisten avoin kohtaamispaikka, joka yhdistää pääkirjaston ja Kuopion museon.
Kevätkauden aikataulu:
3.1. klo 16.30-19 OMPELUSEURAT parsintapaja sekä esityssarjassa Kappaleita – taustamusikaali – suuntaa-antavasti kokoon kursittu valikoima viisailta lainattua tekstiä ja yksinkertaista musiikkia. Tilaisuuden toimittaa esitystaiteilija Lasse Forsgrén.
7.2. klo 16.30-18 Perinteiset lakat ja puupintojen hoito
14.2. klo 16.30-19 OMPELUSEURAT: Toppavaatteiden korjaus
13.3. klo 16.30-19 OMPELUSEURAT: Pehmolelujen korjaaminen
3.4. klo 16.30-18 Kirjastopuutarhat ja laatikkoviljelyn vinkit
17.4. klo 16.30-18 Kantin Kestävä Keskiviikko: Museoviraston avustukset rakennusten ja kulttuuriympäristökohteiden entistämiseen

24.4. klo 16.30-19 OMPELUSEURAT: Farkunpaikkaus. Esityssarjassa vuorossa on testailua keskeneräisestä näyttämöteoksesta Avaruus -self made space. Esiintyjät Reetta-Kaisa Iles ja Mika Juusela. Esitys ammentaa todellisista astronauttikokemuksista, mielleyhtymistä ja inhimillistä eriytyneisyyden kokemuksista. Ensi-ilta Koko teatterissa Helsingissä toukokuussa.
15.5. klo 16.30-19 OMPELUSEURAT: Kangaskenkien ja laukkujen kunnostaminen
5.6. klo 16.30-18 Laatikkoviljelmän kevätkylvöt
(Ohjelmamuutokset ja täydennykset ovat mahdollisia!)

Korttelivartti: Waivaishuollon kehittyminen Kuopiossa 1800-luvun lopulla
2024-02-15 14:00 - 14:30 | Korttelimuseo, Kirkkokatu 22, Kuopio, 70100
Korttelivartilla kuulet, mikä johti Kuopion waivaishuollon kehittymiseen ja miten sen kehittyminen edesauttoi köyhien perheiden elämää 1800-luvun lopun Kuopiossa. Aiheesta kertoo museolehtori Sanna Reinikainen. Vartille pääset osallistumaan pääsymaksun hinnalla, ja opastus kestää 15–30 minuuttia.
Kuva: Ida Herckman, Maria Fabritius, Hulda Sofia Sahlstein ja Gerdrud Enwald Kuopion Rouvasväenyhdistyksestä v. 1915. Kuva: Victor Barsokevitsch. Kuopion kulttuurihistoriallinen museo.

Juho Rissanen meillä ja maailmalla 13.10.2023–14.4.2024
Taiteilijan lapsuudessa olivat voimakkaasti läsnä niin kuolema kuin ainainen nälkä. Kiertolaiselämää eläneen pojan elämään mahtui silti myös hauskoja hetkiä – muistoja ihmisistä, paikoista ja sattumuksista pienessä Kuopion maalaiskaupungissa. Milloin hän jäi nutustaan roikkumaan räystääseen, putosi jäihin tai tikkaat kaatuivat katulamppuja sytyttäessä – onneakin oli aika usein matkassa, ettei pahempaa sattunut. Koulunkäynti estyi myös kerta toisensa jälkeen. Lopullisesti haaveet opintiestä mursi isän kuolema Juhon ollessa 10-vuotias. Perheen vanhimpana lapsena tapahtuma pakotti pojan perheen elättäjäksi äidin rinnalle.
Juho Rissanen ponnisti maailmalle köyhyydestä ja kurjuudesta. Maailmalle lähtönsä jälkeenkin Rissanen palasi usein kotiseuduilleen Pohjois-Savoon maalaamaan ja keräsi ulkomaanmatkoillaan merkittävän kokoelman esineitä rakkaudesta kotikaupunkiinsa. Aasiasta ja Afrikasta peräisin oleva kokoelma sisältää lähes 150 objektia. Nämä maailmalta kotiin Kuopioon lähetetyt esineet ja 1800-luvun lopun valokuva-aineisto ovatkin näyttelyn herkullisinta antia.

Avoin kuvapaja
2024-02-15 14:00 - 16:30, 2024-02-22 14:00 - 16:30, 2024-02-29 14:00 - 16:30 | Kuopion museo
Kaikenikäisille aikuisille suunnatut avoimet kuvapajat, jossa taiteen keinoin tapahtuvaan tekemiseen syvennytään eri teemojen kautta. Aiempaa kokemusta piirtämisestä tai maalaamisesta ei tarvita.
Ei ennakkoilmoittautumista, mukaan voi tulla silloin kun itselle sopii. Pajatoiminta on maksutonta ja taidetarvikkeet löytyvät paikan päältä. Huom! Paikkoja oppimistilassa on rajoitettu määrä.
TORSTAIN KUVAPAJA KLO 14‒16.30 Kuopion museon katukerroksen oppimistilassa seuraavina päivinä: 18.1. / 25.1. / 1.2. / 8.2. / 15.2. / 22.2. / 29.2. / talvitauko / 21.3. / 4.4. / 11.4. / 18.4. / 25.4.
Järj. Kuopion kaupunki, Kansalaistoiminnan palvelut. Yhteistyössä Kuopion museo.

Lelu leikin loihtii -satutunti
2024-02-16 09:30 - 10:00 | Kuopion museo
Tervetuloa Kantin satutunneille, jossa pääkirjaston sadut saavat seurakseen tiedonmuruja museolta. Satutunteja järjestetään Kuopion museon tiloissa helmikuun ajan perjantaisin klo 9.30 alkaen ja niiden kesto on noin puoli tuntia. Satutunnit ovat kaikille avoimia sekä maksuttomia ja soveltuvat parhaiten yli kolmevuotiaille.
Tilaa museossa on kuitenkin rajallisesti, joten ryhmiä pyydetään ilmoittamaan osallistumisesta ennakkoon, jotta voimme varmistaa, että paikkoja riittää kaikille. Ryhmäilmoittautumiset Kuopion museon asiakaspalveluun 017 182 603/kuopionmuseo(a)kuopio.fi.

pe 2.2. klo 9.30: Mahtava metsäretki -satutunti
pe 9.2. klo 9.30: Postiseikkailu-satutunti
pe 16.2. klo 9.30: Lelu leikin loihtii -satutunti
pe 23.2. klo 9.30: Vuodenaikojen ihmeet -satutunti

Lupsakka lomapäivä -mobiilipeli
2024-02-17 - 2024-03-10 | Muut
Kuopion kaupungin museot ovat laatineet hiihtolomailijoille Lupsakka lomapäivä -mobiilipelin. Nimen mukaisesti peli tarjoaa taiteen, luonnon ja historian tahdittamia puuhaideoita hiihtoloman viettoon.
Voit pelata peliä hiihtolomakauden ajan, 17.2.–10.3.2024.
Suuntaa siis osoitteeseen https://create.seppo.io/login ja kirjaudu sisään pelaajana koodilla B13ACD!
Muu hyperhiihtolomatarjonta löytyy kätevästi koottuna osoitteesta https://kuopionseina.fi/hyperhiihtoloma/

Opastus: Juho Rissanen meillä ja maailmalla
2024-02-17 13:00 - 13:45, 2024-03-02 13:00 - 13:45 | Korttelimuseo, Kirkkokatu 22, Kuopio, 70100
Näyttelyopastus esittelee taidemaalari Juho Rissasen elämänvaiheita Kuopiossa sekä aikakauden kaupunkielämää.
Opastuksia järjestetään lauantaisin klo 13.
Kesto noin 30–45 min. Mukaan pääsylipulla (8/5 €, alle 18-vuotiaat maksutta, Museokortti).

Juho Rissanen meillä ja maailmalla 13.10.2023–14.4.2024
Taiteilijan lapsuudessa olivat voimakkaasti läsnä niin kuolema kuin ainainen nälkä. Kiertolaiselämää eläneen pojan elämään mahtui silti myös hauskoja hetkiä – muistoja ihmisistä, paikoista ja sattumuksista pienessä Kuopion maalaiskaupungissa. Milloin hän jäi nutustaan roikkumaan räystääseen, putosi jäihin tai tikkaat kaatuivat katulamppuja sytyttäessä – onneakin oli aika usein matkassa, ettei pahempaa sattunut. Koulunkäynti estyi myös kerta toisensa jälkeen. Lopullisesti haaveet opintiestä mursi isän kuolema Juhon ollessa 10-vuotias. Perheen vanhimpana lapsena tapahtuma pakotti pojan perheen elättäjäksi äidin rinnalle.
Juho Rissanen ponnisti maailmalle köyhyydestä ja kurjuudesta. Maailmalle lähtönsä jälkeenkin Rissanen palasi usein kotiseuduilleen Pohjois-Savoon maalaamaan ja keräsi ulkomaanmatkoillaan merkittävän kokoelman esineitä rakkaudesta kotikaupunkiinsa. Aasiasta ja Afrikasta peräisin oleva kokoelma sisältää lähes 150 objektia. Nämä maailmalta kotiin Kuopioon lähetetyt esineet ja 1800-luvun lopun valokuva-aineisto ovatkin näyttelyn herkullisinta antia.

Anita Pesola: Meillekö koira?
2024-02-17 14:00 - 15:00 | KUMMA, Kauppakatu 35, Kuopio, 70100
Koiria ei turhaan sanota ihmisen parhaiksi ystäviksi, sillä ne ovat sopeutuneet elämään ihmisten kumppaneina ja tuovat elämäämme iloa sekä edistävät hyvinvointia monilla tavoilla. Onnellisuus ei kuitenkaan synny pelkästä lemmikin omistamisesta, vaan lemmikin ja omistajan välisestä hyvästä suhteesta.

On siis vähintäänkin reilua, että olemme vastavuoroisesti koirien parhaita ystäviä huomioimalla koirien yksilölliset ja lajityypilliset tarpeet sekä tarjoamalla koiralle edellytykset hyvään koiramaiseen elämään.

Lauantaina 17.2. klo 14 Anita Pesolan luennolla pohditaan, millaisia asioita hyvään elämään koiran kanssa liittyy ja millaisia asioita, jokaisen koiran hankintaa suunnittelevan tulisi tarkkaan pohtia.

Luennoitsija on koirien hajutyöskentelyyn erikoistunut eläintenkouluttaja (AT ja EAT) Anita Pesola.

Luennolle voi osallistua Kuopion taidemuseon pääsymaksulla 10/5 €, alle 18-vuotiaat ilmaiseksi ja museokortti käy maksuvälineeksi.

Opastus: Kummallinen luonto
2024-02-17 15:30 - 16:30 | Kuopion museo
Synnyttäviä koiraita, zombihyönteisiä, salamurhaajia… Teemaopastuksella mietitään, mikä oikeastaan on luonnotonta. Eläinten, kasvien ja sienten maailma on totisesti oudompi ja moninaisempi kuin usein ajatellaan.
Teemaopastus 15 € (sisältää museon pääsymaksun ja opastuksen), Museokortilla 5 €.

kuva: © Jose Fragozo, Wildlife Photographer of the Year

Taidevartti: Juho Rissasen teos Naisia rannalla
2024-02-21 13:00 - 13:15 | KUMMA, Kauppakatu 35, Kuopio, 70100
Tämänkertaisella Juho Rissanen – Kuvauksen vilkkaus -näyttelyyn liittyvällä taidevartilla tutustutaan yksityiskokoelmasta lainassa olevaan Naisia rannalla -teokseen (1930) ja sen taustoihin.
Taidevartille voi osallistua Kuopion taidemuseon pääsymaksulla 10/5 €, alle 18-vuotiaat ilmaiseksi ja Museokortti käy maksuvälineeksi.
Lämpimästi tervetuloa!

Opastus: Wildlife Photographer of the Year
2024-02-21 15:30 - 16:15, 2024-02-24 14:00 - 14:45 | Kuopion museo
Opastetulla kierroksella pääset sukeltamaan oppaan kanssa pintaa syvemmälle. Näyttelyn upeiden valokuvien kautta tutkitaan maapallomme luonnon herkkää tasapainoa ja sen nykytilaa. Kuinka ympärillämme tapahtuvat muutokset vaikuttavat planeettamme ekosysteemeihin?
Opastus sisältyy pääsylipun hintaan 13 € / 7 €, alle 18-vuotiaat ilmaiseksi. Museokortti käy. Opastus on kestoltaan noin 45 minuuttia.
Kuva © José Juan Hernández Martinez, Wildlife Photographer of the Year
*********
Kuopion museon näyttelyihin on säännöllisiä opastuksia vaihtuvin sisällöin keskiviikkoisin klo 15.30 sekä lauantaisin klo 14.
Kevätkauden 2024 opastukset
Kierrokset suuntautuvat Wildlife Photographer of the Year -näyttelyyn näinä päivinä:

vko 2: ke 10.1. ja la 13.1.
vko 4: ke 24.1. ja la 27.1.
vko 6: ke 7.2. ja la 10.2.
vko 8: ke 21.2. ja la 24.2.

Kierrokset suuntautuvat Ihmisen aika -perusnäyttelyyn näinä päivinä :

vko 1: ke 3.1. ja la 6.1.
vko 7: ke 14.2. ja la 17.2.
vko 10: la 9.3.
vko 12: ke 20.3. ja la 23.3.
vko 17: ke 24.4. ja la 27.4.

Kierrokset suuntautuvat Muuttuva luonto -perusnäyttelyyn näinä päivinä:

vko 3 ke 17.1. ja la 20.1.
vko 9: ke 28.2. ja la 2.3.
vko 13: ke 27.3. ja la 30.3.
vko 19 la 11.5.

Kierrokset suuntautuvat Toden ja tarun rajalla -perusnäyttelyyn näinä päivinä:

vko 5 ke 31.1. ja la 3.2.
vko 9: ke 28.2. ja la 2.3.
vko 10: ke 6.3.
vko 11: ke 13.3. ja la 16.3.
vko 15: ke 10.4. ja la 13.4.
vko 21: ke 22.5. ja la 25.5.

Luontokirjalukupiiri
2024-02-21 17:00 - 18:00 | Muut
Luontokirjalukupiiri kokoontuu kerran kuukaudessa keskiviikkoisin klo 17.00–18.00.
Lukupiirissä tutustutaan kiehtovan ajankohtaisiin teoksiin ja keskustellaan niiden herättämistä ajatuksista. Kirjallisuus- tai ympäristöasiantuntemusta ei tarvita, ja mukaan voi tulla yhdelle tai useammalle kerralle. Lukupiiri toimii hyvin myös kirjavinkkauksena – keskustelun kuunteleminen on mainio tapa löytää kiinnostavaa luettavaa!
Lukupiiri järjestetään verkossa Zoom-alustalla.
Ennakkoilmoittautumista ei tarvita.
Lisätietoja saa osoitteesta aikuistenosasto.kirjasto@kuopio.fi
Ke 21.2.2024
Svensson, Patrik: Meren kutsu
Ke 20.3.2024
Kovalainen, Ritva & Seppo, Sanni: Pohjoistuulen metsä
Ke 24.4.2024
Lunde, Maja: Unelma puusta

Vuodenaikojen ihmeet -satutunti
2024-02-23 09:30 - 10:00 | Kuopion museo
Tervetuloa Kantin satutunneille, jossa pääkirjaston sadut saavat seurakseen tiedonmuruja museolta. Satutunteja järjestetään Kuopion museon tiloissa helmikuun ajan perjantaisin klo 9.30 alkaen ja niiden kesto on noin puoli tuntia. Satutunnit ovat kaikille avoimia sekä maksuttomia ja soveltuvat parhaiten yli kolmevuotiaille.
Tilaa museossa on kuitenkin rajallisesti, joten ryhmiä pyydetään ilmoittamaan osallistumisesta ennakkoon. Näin voimme varmistaa, että paikkoja riittää kaikille. Ryhmäilmoittautumiset Kuopion museon asiakaspalveluun 017 182 603/kuopionmuseo(a)kuopio.fi.

pe 2.2. klo 9.30: Mahtava metsäretki -satutunti
pe 9.2. klo 9.30: Postiseikkailu-satutunti
pe 16.2. klo 9.30: Lelu leikin loihtii -satutunti
pe 23.2. klo 9.30: Vuodenaikojen ihmeet -satutunti

Rintanappityöpaja
2024-02-24 13:00 - 14:00, 2024-03-02 13:00 - 14:00 | Korttelimuseo, Kirkkokatu 22, Kuopio, 70100
”Koppoo kiinni tästä päevästä ja lähe museoon!” Juho Rissanen oli ylpeä savolaisuudestaan ja puhui kieliäkin Savon murteella. Korttelimuseossa voit painaa itsellesi rintanapin Savon murteella 2€ työpajamaksun hintaan! Työpajat Korttelimuseossa lauantaina 24.2., 2.3. ja 16.3. klo 13.00.

Tiina Raevaara: Koiran ja ihmisen yhteinen taival kivikaudesta tähän päivään
2024-02-24 14:00 - 15:00 | KUMMA, Kauppakatu 35, Kuopio, 70100
Koiraluennot jatkuvat Kuopion taidemuseon Überhund – taiteen kiehtovat koirat -näyttelyssä lauantaina 24.2. klo 14 kirjailija ja filosofian tohtori Tiina Raevaaran kanssa.
Luennollaan Raevaara kertoo ihmisen ensimmäisen seuralaiseläimen alkuperästä ja siitä, kuinka koirat valloittivat maailman ihmiskunnan vanavedessä. Koira on nivottu tiukasti ihmisen kulttuuriin ja yhteiskuntaan. Miksi ihmiset ylipäätään haluavat jakaa arkensa muunlajisten eläinten kanssa? Millaisia merkityksiä koiralla meille on?
Tiina Raevaara on perinnöllisyystieteestä väitellyt biologi, joka on käsitellyt koiraa sekä ihmisen suhdetta muihin eläimiin niin tieto- kuin kaunokirjallisuuden keinoin. Hänen viimeisin tietokirjansa on vuonna 2022 ilmestynyt Minä, koira ja ihmiskunta: Lajienvälisen yhteiselon historia.
Luennon hinta: 10€ ja Kuopion taidemuseon pääsymaksu 10/5 €, alle 18-vuotiaat ilmaiseksi ja museokortti käy maksuvälineeksi. Varaa paikkasi luennolle ostamalla lippusi Kuopion verkkokaupasta: LUENTO: Tiina Raevaara: Koiran ja ihmisen yhteinen taival kivikaudesta tähän päivään – Kuopion verkkokauppa

Opastus: 2148
2024-02-24 15:30 - 16:30 | Kuopion museo
Miltä maailma näyttää vuonna 2148? Vastauksia voi etsiä Kuopion museon teemaopastukselta, jolla vieraillaan sekä ilmastonmuutoksen runtelemassa 2140-luvun Suomessa että tulevaisuudessa, jossa ihmiset ovat onnistuneet pelastamaan sekä villin luonnon että itsensä.
Opastus on kestoltaan noin tunnin mittainen ja sisältyy museon pääsymaksuun.
Aiheesta innostuneet voivat tutustua myös Kuopion pääkirjaston koostamiin vinkkilistoihin. Kirjoja, elokuvia ja pelejä dystopioista löytyy täältä https://kuopio.finna.fi/List/1427454 ja utopioista puolestaan täältä https://kuopio.finna.fi/List/1427436
Kuvassa pohjana Antti Karppisen Kuopion museolle luomat Walk in the Park ja Walk in the Parch -teokset.

Opastus Juho Rissanen – Kuvauksen vilkkaus -näyttelyyn
2024-02-25 14:00 - 15:00 | KUMMA, Kauppakatu 35, Kuopio, 70100
Kuopion taidemuseolla järjestetään avoimia opastuksia näyttelyihin joka sunnuntai klo 14 perehtyen vuoroviikoin taidemuseon eri näyttelyihin.
Odotettu Juho Rissanen – Kuvauksen vilkkaus -näyttely tarjoaa uuden näkökulman Rissaseen pureutumalla hänen taiteensa lisäksi hänen elämäänsä ja persoonaansa. Esillä on sekä tuttuja että harvoin esillä olleita teoksia, myös Rissasen kirjeitä ja valokuvia, joiden kautta välittyy hänen valloittava persoonallisuutensa ja suhteensa tukijoihin ja läheisiin ihmisiin.
Näyttelyssä on teoksia koko Rissasen taiteellisen työskentelyn ajalta. Esillä on muun muassa luonnoksia Rissasen lapsuuden traagiseen tapahtumaan liittyvästä isän kuolemasta sekä Pariisin vuoden 1900 maailmannäyttelyn teoksiin tehtyjä luonnoksia. Tunnettu, yksityiskokoelmaan kuuluva maalaus Hauta-Heikin mummo (1897) on yksi näyttelyn merkkiteoksista. Mukana näyttelyssä on myös Juho Rissasen perikunnalta Yhdysvalloista lahjoituksena tänä kesänä saatu maalaus Työstä paluu (1908) sekä yksi Rissasen viimeisimmiksi jääneistä teoksista, Tyttö ja koira (1950), jonka Rissanen maalasi Yhdysvalloissa. Rissaselle läheisten savolaisaiheiden rinnalla nähdään raikkain värein maalattuja kepeitä teoksia, joissa näkyy ranskalaisen taiteen vaikutus. Näyttelyssä pääsee myös kurkistamaan taiteilijan ateljeeseen, kuulemaan ja lukemaan Juho Rissasen kirjeitä ja vierailemaan Miami Beachilla, jonka auringon alla taiteilija vietti viimeiset elinvuotensa.
Opastukseen voi osallistua taidemuseon pääsymaksulla 10/5 €, alle 18-vuotiaat ilmaiseksi ja museokortti käy maksuvälineeksi.

Taidevartti: Liisa Hietanen: Raija, 2018
2024-02-28 13:00 - 13:15 | KUMMA, Kauppakatu 35, Kuopio, 70100
”Moi, tultiin Raijan ja Murun kanssa kertomaan, että Kuopion taidemuseon taidevartilla keskiviikkona 28.2. klo 13 käsittelyssä Liisa Hietasen teos Raija vuodelta 2018. Jutellaan ainakin virkkaamisesta, veistotaiteesta ja siitä että kuka on taulun arvoinen. Nähdään siis siellä!”
Taidevartille voi osallistua Kuopion taidemuseon pääsymaksulla 10/5 €, alle 18-vuotiaat ilmaiseksi ja Museokortti käy maksuvälineeksi.
Lämpimästi tervetuloa!

Opastus: Muuttuva luonto
2024-02-28 15:30 - 16:15, 2024-03-02 14:00 - 14:45 | Kuopion museo
Muuttuva luonto -näyttelyssä matkustetaan itäsuomalaisen luonnon historiaan ja nykytilaan. Matka alkaa kaukaa menneisyyden mammuttiarolta, kiertelee luonnonmetsän siimeksessä ja järvien syvänteissä ja päätyy lopulta ihmisen muokkaamaan maisemaan. Millainen mahtaa olla luontomme tulevaisuus?
Tule mukaan opastukselle tutustumaan itäsuomalaisen luonnon monivaiheiseen tarinaan!
Opastus sisältyy pääsylipun hintaan, alle 18-vuotiaat ilmaiseksi. Museokortti käy. Opastus on kestoltaan noin 45 minuuttia.

Kalevalaa savoksi
2024-02-28 17:00 - 18:00 | Kuopion museo
Kalevalanpäivän perinteinen savonmurteisen Kalevalan lukuhetki pidetään tänä vuonna Kuopion museon monitoimitilassa. Mukana lukemassa Savon kielen seuran ja Kuopion Kalevalaisten jäseniä. Tilaisuudessa myös musisoidaan ja lauletaan mm. Kantelettaren runoja.
Tilaisuus on maksuton – tervetuloa mukaan!

Marjo-Riitta Simpanen: Juho Rissasen aika Yhdysvalloissa 1939–1950
2024-02-28 17:30 - 18:30 | KUMMA, Kauppakatu 35, Kuopio, 70100
Mitä Juho Rissanen teki muutettuaan Amerikkaan? Marjo-Riitta Simpasen luennolla keskiviikkona 28.2. klo 17.30 syvennytään erityisesti juuri taiteilijan eloon Yhdysvalloissa, jonne Rissanen lähti vuoden 1939 lopussa sotapakolaisena. Rissanen asui siellä kuolemaansa asti.
Amerikka oli ollut Rissasen haave jo nuorena. Uusi koti löytyi Floridasta, jossa oli aurinkoa ja lämpöä, eikä ”reumapitsikään” vaivannut. Taiteilija matkusteli, loi verkostoja amerikansuomalaisiin New Yorissa ja Minnesotassa ja haaveili suurista tilaustöistä. Uusi kotimaa ei iäkkäälle, englantia taitamattomalle miehelle kuitenkaan ollut unelmien täyttymys, sillä siellä Rissasen mukaan siellä ”syötiin pihviä, eikä tilattu taidetta”.
Luennolle voi osallistua Kuopion taidemuseon pääsymaksulla 10/5 €, alle 18-vuotiaat ilmaiseksi ja Museokortti käy maksuvälineeksi.

Talvitouhuja-suunnistus
2024-03-02 - 2024-03-10 | Kuopion museo
Kylmät, valkoiset talvet täynnä vaikka minkämoista tekemistä ovat aina kuuluneet savolaisten elämään.
Talvitouhuja-suunnistuksella etsitään eri aikojen talvipuuhia, joita on piilotettu museon perusnäyttelyihin. Kierros on esillä 2.–10.3. museon aukioloaikoina ja sisältyy museon pääsymaksuun. Alle 18-vuotiaille museovierailu on aina maksuton!

Perheviikonloppu Kuopion taidemuseossa
2024-03-02 10:00 - 2024-03-03 17:00 | KUMMA, Kauppakatu 35, Kuopio, 70100
Lauantaina 2.3. ja sunnuntaina 3.3. kannattaa suunnata koko perheen voimin Kuopion taidemuseoon, sillä meillä on koko talo täynnä monipuolista koira-aiheista ohjelmaa. Supersuositussa Überhund – taiteen kiehtovat koirat -näyttelyssä muun muassa luetaan koirasatuja, pidetään koirakoulua pehmoille ja nähdään koiria harrastusesittelyissä.
Alle 18-vuotiaat pääsevät ilmaiseksi. Yli 18-vuotiaat voivat osallistua viikonlopun tapahtumiin Kuopion taidemuseon pääsymaksulla 10/5 € ja Museokortti käy maksuvälineeksi.

Lauantai 2.3.
klo 10 koirasatuhetki
klo 11 kirjavinkkaus lapsille
klo 12 koirasatuhetki
klo 13 koirakoulu pehmokoirille
klo 14 Pirjo Heikkinen (Pondera): koiraharrastusesittely, koiratemppuja oikean koiran kanssa
klo 15 kirjavinkkaus aikuisille
klo 16 Tiina Eskel-Mustonen (Perroscent): Koirien hyvinvointi ja hajuetsinnän esittely koiran kanssa

Sunnuntai 3.3.
klo 10 koirakoulu pehmokoirille
klo 11 kirjavinkkaus lapsille
klo 12 koirasatuhetki + kirjavinkkaus aikuisille
klo 13 koirahierontavinkit koiran kotihierontaan
klo 14 opastus Uberhund-näyttelyyn
klo 15 tietoisku Agility-harrastuksesta kiinnostuneille

Molempina päivinä: Kuopion kaupunginkirjaston kirjafillari + kirjavinkkausta kaikille koiraharrastajille klo 10–15.30
